Alle lystfiskere kan nu se de bedste fiskesteder i Nordjylland. På internettet lancerer VisitNordjylland et digitalt fiskekort, der giver et elektronisk overblik over hvor og hvornår, det er bedst at gå ud med snøren. Det digitale fiskekort præsenterer over 100 forskellige fiskesteder, og det er henvist primært til sports- og lystfiskere, der fisker med stang og line. - Kortet giver et detaljeret og inspirerende overblik for den øvede fisker, men byder også på steder, der egner sig rigtigt godt til nybegyndere, der vil opleve naturen på en helt ny måde, siger Birgitte Bak Aastradsen, der er marketingskoordinator ved VisitNordjylland. Der er udelukkende fiskesteder langs kysten på det digitale fiskekort.
Nordjylland lancerer Danmarks første digitale fiskekort. Dermed kan du klikke dig frem til de bedste fisk på krogen.